
Yara ne wajan guda goma sha biyar suna sanye da uniform green and white na primary school, kowace da duwatsu manya manya a hannunta yana tafe suna bin bayansa shima yana sanye da uniform irin nasu, sai da suka bari ya shiga lungu ɗaya daga cikin yaran mai suna Kuluwa ta fito ba zata wuce shakara goma sha huɗu ba, sauran harda ƴan mata suna da yawa dan za su iya fin sha biyar.

Kuluwa ta ɗaga dutsen hannunta tana cewa.
"Labbaikallahumma labbaik." Ta jefa mishi sauran ma suka fara jifanshi suna faɗin.
"Labbaikallahumma labbaik."
Ruwan duwatsu suke yi tako ina da ƙyar wani tsoho ya tare su yana musu faɗa.
"Wallahi kaci albarcin baba." Kuluwa ta faɗa tana nuna tsohon da ya hana su.

Tayi ƙwafa ta tafi sauran suka take mata baya kamar ƙudaje.

Har ta nufi hanyar gida ta dawo da baya gidan Asabe dilalliya ta nufa, kamar mutumiyar kirki tayi sallama ta duƙa ta gaisheta sannan ta ce.
"Baba lami ce ta aiko ni ki bata wake mudu biyar zata aiko miki da kuɗin jibi idan Allah ya kaimu."

Asabe kamar ba zata bayar ba amman tayi shahada ta auna ta bata waken cike da gargadin kar ya wuce jibin.
"Ta ce idan bata aiko miki dashi ba wai kizo da kanki, zata iya mantawa." Kuluwa ta faɗa tana ɗaukar waken ta fita tana dariya.

Tana tafe tana tunanin inda zata ɓoye waken, tazo wucewa shagon wani mai siyar da hatsi kawai ta yanke shawarar ta siyar ta amshi kuɗin ko ba zata yi komai da kuɗin ba, aiko ta shiga shagon ta duƙa har ƙasa ta gaishe shi sannan ta fara hawaye tana cewa.
"Dan Allah ka taimaka mun ka sai waken nan in samu in kai, mahaifiyata asibiti." Mai shago yaji tausayinta, yanda yake siyarwa a shago haka ya siya, ta amsa tayi godiya ta nufi hanyar gida tana shiga zauren gidan, ta cire jakan makarantar ta wurga tsakar gida ta koma.
Gidan Fatu ta nufa tayi mata gaisuwa cike da mutunci sannan ta ce mata.

"Mama ta ce ki bata shinkafa mudu uku zata aiko miki da kuɗin, idan Baba ya dawo anjima."
Fatu ta fara masifa ita bata san bayar da bashi, Kuluwa ta lalaɓata har da cewa.
"Anjima idan bata kawo kuɗin ba tazo ta amsa komun dare."

Fatu ta bayar da shinkafa mudu uku Kuluwa ta ɗauka ta fita.
"Na rantse da Allah Mama da Baba lami kun shiga uku, tunda kuka shigo sabgata shegu munafukai."

Kuluwa ta nufi gida tayi sallama babu kowa a tsakar gida, ta lalaɓa ta shiga kitchen ta yi mishi mugun ɓoyo, sannan ta fito ta shiga ɗaki ko sallama ba tayi ba.

"Kakus iyayen jaraba." Kuluwa ta faɗa tana hararan tsohowar dake kaɗa, lagwanin risho.

Kaka tayi banza da ita Kuluwa ta fara buɗe kwanoni ganin bata samu komai ba, ta miƙe ta fita tayi sallama tana tura baki, kaka ta amsa sallamar tana cewa.
"Kowa ya tuba dan wuya ba lada."

Kuluwa ta zumɓura baki tana hararanta kaka ta janyo kwanon kusa da ita Kuluwa bata lura dashi ba ɗazun, dambune yasha mangyada da wake Kuluwa sai da taci ta ƙoshi sannan tayi sallah, ta sanja kaya ta kalli kaka ta ce.
"To zamu fita neman na kai, zaman gida bana masu isashen lafiyar ƙafa bane."
Kaka tayi banza da ita Kuluwa tayi hanyar waje tana tafiya tana buɗe ƙafa.

Har ta fice daga gidan kaka bata daina kallanta ba, ta yanko kwanan gidan su Ummi ta haɗu da wata budurwa taci kwalliya tana tafe tana yanga haka kawai Kuluwa taji ranta ya ɓaci.
"Shegiya mai ƙatan kai da leɓe kamar na alade." Kuluwa ta faɗa tana ɗauke kai budurwan ranta ya ɓaci, ta nufi Kuluwa tana zuwa gab da ita Kuluwa ta kauce budurwan ta faɗa kwata mai warin tsiya.

Kuluwa dariya harda hawaye tana ta tsokanar mutane har ta ƙarasa gidan su Ummi, tana zuwa ta buga ƙofar gidan babu jimawa Ummi ta fito suka yi gaba.

"Ina muka nufa.' Ummi ta faɗa.

"Gidan su Maimuna." Kuluwa ta faɗa tana dariya.

Suka shiga gidan suka gaishe da mahaifiyar Maimuna, suka zauna suna tunanin yanda zasu janyo Maimuna waje su daka.

Aka zuba musu shinkafa da miya suka zauna suka cinye tas, da zasu tafi Maimuna ta rako su waje Kuluwa ta rufe mata baki da ƙasa suka yi mata dukan tsiya, sannan suka ruga da gudu Kuluwa tana cewa.
"Gobe ma ki ƙara gulma ta a hadda wallahi sai kin fi haka dakuwa, kuma ki cewa babarku bata iya abinci ba."

Kuluwa sai bayan magrib ta dawo gida tayi sallah sannan ta fara kuka.
"Kuluwa zan ci mutuncin ki wallahi, kinje kin gama yawon neman magana zaki zo ki ta sani a gaba kina kuka."

"Yanzu kin daina ƙaunata kakus Allah sarki Mamana." Kuluwa ta faɗa tana yiwa kaka gwallo.

"Yi shiru dan Allah ki faɗa mun waye ya taɓa ki a daren nan, wallahi sai naci mutuncinshi dan Allah ki daina kuka haba kululun kakanta."

Kuluwa ta share hawayen ƙaryan data ƙirƙiro ta ce.
"Baba na nake san gani dan Allah ki barni inje."

"Kuluwa dare ya yi." Kaka ta faɗa cike da rarrashi.

"Shike nan kaka idan na mutu a daren nan dan Allah ki ce mishi ya yafe mun, kema ki yafe mun dan Allah." Kuluwa ta faɗa tana fashewa da kuka babu hawaye.

"Mutuwa kuma tashi maza kije, Allah ya kiyeye hanya amman ko zan rakaki ne saboda dare ya yi." Kaka ta faɗa tana fatan Kuluwa ta amince suje tare.

"Gwara muje tare dake yanda bom ɗin zai fi tashi da sauri." Kuluwa ta faɗa a hankali.

"Mai kike ce." Kaka ta faɗa ganin bakin Kuluwa yana motsi.

"Babu komai kakata dan Allah ki yi sauri mu tafi, kar mutuwar tazo a daren nan banga Baba na ba."

Da sauri kaka ta saka hijjab ta karkace ba tare data lura ba, Kuluwa ta kulle ƙofar gidan suka nufi gidan mahaifinta.

Dalilin da yasa Kuluwa take san zuwa gida, saboda tana san tayi kallan rigima tsakanin Fatu da Mama, domin ta san yau akwai gagarumin yaƙi a gidan mahaifinta, shi ya sa take san zuwa ta yi kallo ƙarin abin farin ciki kaka data biyota.

Tun daga zauren gidan take jin hayaniyya Kuluwa tayi dariya,  Mallam Sani yana zaune ya dafe kai Mama da Fatu suna zagin juna, Kaka tayi sallama Kuluwa ta nufi gurin mahaifinta.
"Alhamdulillahi gwara da Allah ya kawo ki, ɗazun ubanwa ya aiko ki karɓan shinkafa mudu uku." Fatu ta faɗa a fusace.

Babu tsoro ko shakka Kuluwa ta ce.
"Bani bace wallahi." Fatu ta saki baki da hanci tana kallanta.

Tashin hankali Mama ta mumulo zagi ta maka ta nufo gurin Kuluwa, Mallam Sani ya dakatar da ita yana cewa.
"Akwai ƙamshin gaskiya a maganar yarinyar nan, saboda ni ba shinkafa na ce ki dafa ba amman saboda neman masifa irin naki, kinje kin ciyo bashin jama'a to wallahi ba zan biya kuɗin ba."

Kuluwa tana lafe ajikin mahaifinta tana yiwa Mama gwallo a fakaice.
"Ku dai wallahi ba zaku taɓa hankali ba, mutane babu Allah a ransu, yaushe Kuluwa tazo gidan bansaniba?." Kaka ta faɗa rai a ɓace.

Baba lami dake ƙunshe dariya ta ce.
"Nima yau kwatakwata banga Kuluwa a gidan nan ba, hasalima ta kwana biyu bata zo gidan ba."

"To baƙar munafuka nayi magana dake ne.?" Mama ta faɗa kamar zata dake ta.

"Daga faɗar gaskiya sai ki dawo kaina, to Allah ya baki haƙuri yanzu sai ki fito musu da kuɗin shinkafar da kika dafa." Baba lami ta faɗa tana dariya.
Fatu dai tayi tsaye tana jiran a bata kuɗin ta.

Ƙarshe yaron Mama ya biya kuɗin yana hararan Kuluwa domin ya san halinta.
"Wallahi sai kin yi nadamar abinda kika aikata mun, munafuka mai baƙin hali irin na uwarta."

"Inalillahi wa'inna ilaihir raji'un, Mallam Sani gidanka ya haramta a gareni." Kaka ta faɗa tana fashewa da kuka.

Mallam Sani ya dakawa Mama tsawa ta bar gurin tana yin ƙwafa.

"Yanzu a gidanka har matattu ake zagi kuma kana gani ka kasa ɗaukar mataki, wallahi ka zama taɓaɓɓe wanda bai da iko a gidansa." Kaka ta faɗa tana share hawaye da gefen zani.

Da ƙyar Kaka tayi shiru Mallam Sani ya rakasu har gida yana ƙara bata haƙuri.

Lokacin da Kuluwa tazo kwanciya ta ringa ihu tana cewa.
"Dan Allah ki yi haƙuri ba zan ƙara ba." Kaka a zaune ta kwana tana yi mata addu'o'i, Kuluwa idan taga Kaka ta fara gyangyaɗi sai ta zabura tana cewa gata nan zata kamani.

Zuwa ƙarfe biyu bacci ya ɗauke Kuluwa daga nan Kaka ta samu ta kwanta, cike da tunanin irin rashin mutuncin da zata yiwa Mama gobe.

Ƙarfe shida Kuluwa tayi sallah Kaka ta miƙa mata Qur'ani ta ce.
"Maza Kulun majadun ƴar gatan Kaka, fara mai farar aniya zinariya mai haska gida."

Kuluwa da farko ta fara ɓata fuska tana tunanin abinda zata aikata, wanda zai hana ta zuwa hadda amman jin kirarin da take mata.

Yasa ta karɓa Qur'anin tana rausaya jiki tana fari da ido kamar mai tashin aljanu.

"Maza kije ƴar albarka bana so ki makara." Kaka ta faɗa tana miƙa mata hamsin kuɗin wata.

Kuluwa ta amsa ta tafi tana rangwaɗa gata babu ƙiba 😂 

Tana zuwa taga an tare makara ta ƙarewa mallamin kallo yana sanye da babbar riga, kuma gashi mallamin mugune bai da mutunci, ya tsani Kuluwa saboda rashin jin maganarta akwaita da ƙoƙari neman magana tsokana, babu wanda ta ƙyale harta mallaman sun san da zamanta, gashi bata ƙaunar abinda zai taɓa mata lafiyar jiki.

Wani tsumma ta gani a kusa da ita ya dunƙule kamar maciji, tayi murmushi ta ɗauka ta ɓoye a cikin hijjab ganin layin yaƙi zuwa kanta yasa ta yanke shawarar ta watsa gurin kawai kowa ya yi ta kansa.

"Wayyo Allah maciji maciji." Kuluwa ta faɗa tana jefa musu tsumman data ɗauka, tashin hankali gaba ɗaya kowa ya watse Mallam yazo guduwa babbar rigarsa ta yarda dashi.
"Mallam maciji a bayanka." Kuluwa ta faɗa tana zurawa da gudu cikin makarantar, Mallam ya fara rarrafe yana raba ido ya kasa tashi.

Koda ta shiga makarantar abinda take faɗi kenan.
"Maciji jama'a akawo ɗauki." Gaba ɗaya ta har gitsa makarantar, yara suna ta ihu wasu suna haurawa ta window suna guduwa, wasu kuma toilet ɗin makarantar suke shigewa.

Ummi ta dafa Kuluwa ta ce.
"Daman ina tunanin yanda zan watsa makarantar ne sai gaki kin zo." 

"Dallah rufa mun baki munafuka matsoraciyya kawai." Kuluwa ta faɗa tana hararan Ummi.

Ganin akwai sauran mutanen da suke zaune acikin aji yasa ta fashe da kuka ta buɗe murya ta ce.
"Inalillahi wa'inna ilaihir raji'un macizan sun ƙara yawa." Haka ta ringa bin ajujuwa tana dirawa ta window, ƙarshe dai kowa ya yi takansa daman mallamai huɗu ne kuma kowa ya yi takansa, Mallam da rarrafe ya fita get ɗin makarantar duk ya haɗa zufa.

Suka nufi hanyar gida yara taga suna dambe ɗaya jibgegiya ɗaya siririya mai ƙibar tana ta dukan siririyar, ta miƙawa Ummi Qur'ani ta shiga tsakiyar su ta ɗibo ƙasa ta raba biyu, hagu dama ta kallesu ta ce.
"Gana tsiya gana arziki." Yarinyar da ake duka ta zubar dana arziki ɗayan kuma ta cakumi hijjab ɗin Kuluwa.

Kuluwa ta kwace hijjab ɗinta hamsin ɗin da Kaka ta bata shi ta miƙawa siririyar ta ce.
"Na sai faɗar." Yarinyar tasha ƙasa ta daku tana dafe hamsin ta zura da gudu.

Kuluwa taji anyi sama da ita.



Ta Batulu ce........ ✍️ 

Likes comments sune ƙwarin gwiwar marubuci.*KULUWA*
*(Ƴar bala'i)*



Group 👇

https://chat.whatsapp.com/EEiLcD9ZnpbFRLSjSOZozT



Channel 👇 

https://whatsapp.com/channel/0029Vb6Kd5SFnSz8T3XpQ22g


*JAJIRTATTUN MARUBUTA WRITER'S ASSOCIATION*


Ban yarda a juya mun labari ta kowace irin siga ba, duk wanda na samu ya juya mun labari ba zan lamunci hakan ba.



Chapter 3️⃣

Mai ƙibar  ta buga Kuluwa da ƙasa Kuluwa ta kwaso ƙafafunta, suka haɗu da Ummi suka yi mata duka sannan suka tafi Kuluwa ta ɗaga murya ta ce.
"Fankan fankan bata kilishi."

Suna tafiya suna  tsokanar mutane da zasu rabu Kuluwa ta cewa Ummi.
"Ki shirya da wuri anjima ki biyo ta gidan mu."

Kuluwa ta karɓi Qur'anin ta nufi gida kaka tana zaune tana jan charbi, taci abinci ta ɗau allo kaka ta bata hamsin.

Kuluwa ta karɓa ta nufi makaranta an biya mata karatun, ta zauna cikin yara haka ta ringa tsungulin ƴaƴan mutane tana faɗin.
"Duk kun cika mana kunne."

Ƙarshe dai Mallam ya sallami Kuluwa domin kullum haka suke yi.

Tazo wucewa taga Sa'idu yana gyaran wuta  daman ranar ya mareta, ta janyo tsanin ya faɗo tayi gaba tana dariya ta nufi gidan mahaifinta.

Babu kowa a tsakar gidan ta lallaɓa ta shiga kitchen, tukunya, ta gani a wuta ana dafa wake ta ɗauko gishiri mai yawa ta zuba ta lallaɓa ta fito.

Tayi sallama.
"Baƙar jaraba tauraruwa mai wutsiya." Mama ta faɗa tana hararanta.

Kuluwa tayi kamar bata ji abinda ta faɗa ba ta nufi ɗakin Mallam kamar yanda yara suke kiranshi.

Har zata shiga ta juyo ta kalli Mama ta ce.
"Dan Allah ina jin yunwa."

"Wallahi sai dai ƙamshi ya kasheki amman baki da rabo acikin abincin nan mayya kawai." Mama ta fada tana shiga kitchen.

Kuluwa tayi murmushi ta shiga ɗakin Mallam yana zaune yana karatun Qur'ani, ta duƙa ta gaishe shi sannan tayi shiru tana wasa da hannu.

"Lafiya.?" Mallam ya faɗa yana ajiye Qur'anin hannunshi.

"Daman kayan abincin mu ya ƙare  shi ya sa nazo in faɗa maka." Kuluwa ta faɗa tana kallanshi.

"Lami bata aika muku da shinkafa ba.?" Mallam ya faɗa cike da mamaki.

Kuluwa ba tayi mamakin hakan ba domin ta jima da fahimtar matan mahaifin nata makirai ne.

Kuluwa tayi ƙasa da kai Mallam ya kira Baba lami ta shigo tana raba ido.
"Ina shinkafar dana bayar ki aikawa Kaka.?"

Baba lami ta fara kame kame data ga babu wani mafita sai ta ce mishi.
"Na aika mata dashi."

Kuluwa tayi karaf ta ce.
"Eh tabbas ta aika dashi, sai yanzu na tuna."
Mallam ya yi mata faɗa akan ta rage shiririta, Baba lami tana tsaye tana ƙarewa Kuluwa kallo domin bata yarda da wannan maganar data faɗa ba.

"Yunwa nake ji."Kuluwa ta faɗa tana kallan mahaifinta.

Mallam ya ce.
"Kije gurin Mama ta baki abinci."

Kuluwa ta miƙe tayi sallama da Mallam ta fita, babu kowa a tsakar gidan ƙasa ta ɗiba da yawa ta buɗe tukunyar ta samu an zuba shinkafa ya kusa dafuwa ta barbaɗa a sama, tayi gaba tana dariya tana barin unguwar taga wata yarinya tana siyar da awara.
"Zoki bani ala koro kasuwa."

Yarinyar tayi banza da ita Kuluwa ta janyo robar, gaba ɗaya awarar ya zube ta ɗibi guda huɗu ta ce.
"Wannan sun ishe ni, ki kwashe sauran Allah ya koro kasuwa ƴar baƙa." Yarinya ta fashe da kuka.

Kuluwa ta gama cin awarar sannan itama ta fashe da kuka, mutane suka fara taruwa suna tambayar abinda ya faru, Kuluwa tafi mai awarar kuka.
"Saboda ta ce in bata ala koro naƙi, shine ta zubar mun da shi." Kuluwa ta faɗa tana cigaba da kuka.

Mai awara ta saki baki tana kallanta aka taru anata bata haƙuri, Kuluwa ta samu leda ta zuba awarar ta saka yaji ta miƙawa mai awarar ta ce.
"Da na san zaki zubar mun da shi wallahi dana baki, amman kije bakomai Allah ya mayar mun da alkhairi."

Mutane suka ringa yaban Kuluwa suna saka mata albarka, mai awara makircin Kuluwa ya sumar da ita a tsaye.

Kuluwa tayi gaba tana tunanin abinda zata yiwa Baba lami, baba ya bata kayan abinci ta basu shine ta ɓoye kamar yanda ta saba, wallahi wannan lokacin bata ci banza ba sai ta biya harda riba.

Kuluwa taje gida ta ɗauko shinkafar data karɓo gurin Asabe dilalliya, ta shiga ɗakin Kaka ta na faɗin.
"Mallam ya bayar da shinkafa a kawo muku."

"Ina kika baro Qur'anin naki.?" Kaka ta faɗa tana tsareta da ido.

"A ɗakin Mallam." Daga haka ta zauna ta janyo kwanon data gani a rufe, kwaɗon zogale yasha tumatur yana ta ƙamshi.

Ta cinye tasha ruwa sannan ta kwanta tana tunanin irin abinda zata aikatawa Baba lami, wanda zai girgiza duniyarta.

A haka bacci ya kwasheta har akai sallar azahar bata farka ba, Kaka ta yayyafa mata ruwa daman Kuluwa akwai nauyin bacci.

Ta miƙe tayi sallah ta zauna tana hararan Kaka, ganin zaman ba zai fisheta ba yasa ta miƙe ta ɗibo ruwan zafi a kitce ta shiga tayi wanka ta fito.

Riga da zani tasa zanin dai dai gwiwa ta ɗaura aka samu powder ta shafa, ta zauna ta ɗauko gazal ta zana tun daga gira ta haɗe da kunne, ta ɗauko kwalli ta shafa a baki sannan ta ɗaura da lipgloss.

Ta shafa turare ta ɗau madubi, ta fashe da dariya tana yi tana gwallo.

"Oh ni Kulun majadun daman haka nake da kyau kamar, sarauniyar Ingila."

"Sai dai sarauniyar mahaukata amman bana ƙasar waje ba." Kaka ta faɗa tana hararan ta.

"Kakus maine ne abin baƙin ciki dan Kuluwa ta fiki kyau, kin ci zamaninki kina neman kici na wasu."
Kaka tayi banza da ita, Kuluwa ta ɗauko babban madubi ta ajiye a gabanta, ta fara tafiya tana lanƙwaye jiki kamar zata karye.

Ummi tayi sallama ta shigo itama da kwalliyar hauka, irin na Kuluwa suka haɗu a gaban madubi suna waƙa, suna yi suna fari da ido yanda kasan gayyar mahaukata.

Kaka duk yanda tayi banza da ita sai da suka sakata dariya.

Har la'asar suna waƙa a gaban madubi Kaka ta ƙwace madubin ta kora su, suje suyi sallah.

Suna idar da sallah Kuluwa ta ce.
"Kakus ina jin yunwa."

"Ki duba abinci a kitchen." Kaka ta faɗa tana shiga bedroom.

Daga cikin kitchen Kuluwa ta kira Ummi, tana cewa.
"Yau gidan mu babu abinci, zo mu tafi bara tun dare bai yi mana."

Kuluwa ta yafa gyale suka nufi hanyar fita Kaka ta kirata tana cewa.
"Ki zo in gyara miki ɗaurin zanin nan kamar za a tsallake wuta."

"Ai yanzu haka ake ya yin ɗaura zani a sama." Kuluwa ta faɗa tana yin waje da gudu Ummi ta rufa mata baya.

"Ubangiji ya nuna mun ranar da Kuluwa zata yi hankali, yarinya kamar kwancen aljanu."

Banyi alƙawarin update kullum ba, likes and comments sannan kuyi sharing.

Chapter 4️⃣

Sai da suka fita ƙofar gida Ummi ta ce.
"Yanzu ina muka nufa.?"

"Akwai gidajen da akayi biki shekaran jiya,  zo muje cin kayan gara." Kuluwa ta faɗa tana tafiya.

Suna tafe suna yarfe hannu kamar masu lalura, idan kayi musu kallo ɗaya zaka ɗauka ƴaƴan aljannu ne fuska yasha powder ana tafe ana fari da ido.

Zun zo wucewa majalisar matasa Kuluwa ta gyara tafiya ana tafe kamar za karye, mai rake yazo wucewa Kuluwa ta tsayar dashi tana tambayarsa nawa nawa.

Mai rake yaga ciniki ya washe baki ya faɗa musu kuɗin, Kuluwa ta kwashi guda huɗu manyan ciki tayi mishi fari da ido.

Mai rake ya tsaya yana kallan ikon Allah suka yi gaba suna mishi fari da ido, ganin za su yi nisa ya tura keken raken yasha gabansu.
"Kuɗin rake na." 

Kuluwa ta kalleshi sama da ƙasa ta watsar ta ce.
"Ka godewa Allah yau kasuwar ka zata yi albarka, tunda har ka haɗu damu wallahi yau sai ka siyar da raken nan duka."
Mai rake ya ƙura mata ido shi sai yanzu ya ƙare musu, gabansa ya faɗi lokacin da suka haɗa ido da Ummi kwalliya ne yanda ka san na mutanen ɓoye.

Mai rake yaji tsoron ko aljannu ya haɗu dasu gashi gari ya fara duhu, ya duƙar da kai Kuluwa ta ƙara diɓo guda biyu, Ummi data fahimci ya tsorata ta kalli Kuluwa tayi mata alama.

"Idan na koma duniyar mu zan cewa Baba na ya ƙara maka jari." Kuluwa ta faɗa tana gwallo manyan idanunta, ma sha Allah gashi idanun yasha kwalli.

Shi dai mai rake ya sunkuyar da kai ya ƙasa ya kasa motsawa, gaba ɗaya jikinsa rawa yake yi.

Kuluwa ta daka mishi tsawa.
"Bamu guri zamu wuce, idan kuma zaka bimu bismillah."

Mai rake ya faɗi ya fashe da kuka yana ta rarraba ido, ya kasa magana domin gaba ɗaya ya gama tsorata.

Kuluwa tayi gaba da rake a hannu, suna tafe suna shan rake har suka ƙaraso inda za suje, gidan yasha penti da gani saban gidane suka shiga suna rafka sallama.

Babu kowa a tsakar gidan suka shiga suna cigaba da sallama, wata mata ce ta leƙo tana tambayar su waye, taci kwalliya tana ta zuba ƙamshi, daga gani ka san amarya ce.
Kuluwa ta harareta sannan ta ce.
"Daman yaya ne ya matsa sai mun zo mun gaisheki."


Amarya ta yamutsa fuska tana faɗin.
"Ku shigo."

Kuluwa tayi dariya tana cewa.
"Zaki ci ubanki yarinya Kuluwa ce yau a gidanki."


A saman kujera ta zauna ta ɗaura ƙafa ɗaya kan ɗaya suka zauna a ƙasa kamar munafukai, suka gaisheta da ƙyar ta amsa tana tauna cingom.
"Aunty zamu sha ruwa."
Kuluwa ta fada tana tunanin abinda zata yi.

"Aiko ruwan gidan ya ƙare." Amarya ta faɗa cike da jan aji.

Kuluwa ganin amarya ta hanasu cin cin ranta ya ɓaci.

"Aunty wannan da kike gani ƙanwar budurwan yaya ne." Kuluwa ta faɗa tana na nuna Ummi.

Amarya ta zabura ta mulmulo zagi ta maka,
Ummi ta fashe da kuka tana cewa.
"Yanzu haka yana gidan mu gurin yayata, shi ne na samu ƙawata na faɗa mata lokacin ta gama shiri zata zo nan gidan, sai  ta roƙeni in rakota domin ta faɗa miki, kuma wallahi auranta zai yi ni kuma yanda ki kai mana sai naji kin burgeni ba zan yarda aci amanarki ba."

"Inalillahi wa'inna ilaihir raji'un, dan Allah dagaske kuke yi.?" Amarya ta faɗa tana wurgar da cingom ɗin bakinta.

Kuluwa zata yi magana ta fara shaƙuwa tana dafe ƙirji.
"Na shiga uku." Ummi ta faɗa tana jijjiga Kuluwa.

"Mai ya sameta.?" Amarya ta faɗa gabanta yana faɗuwa.

"Tana da laluran aljannu kuma idan suka taso mata sai taci kaza, kuma wallahi idan bata ci kaza ba duk mun shiga uku." Ummi ta faɗa cikin kuka.

Amarya ta shiga kitchen kamar zata faɗi, plate ta fito dashi ta koma drinks ta kwaso guda huɗu  ta ajiye, Kuluwa ta miƙe zuruf ta buɗe plate ɗin ta fara cin kaza hannu baka hannu ƙwarya daman yunwa take ji, kana ganinta ka san babu sukuni amarya tana raɓe a gefe tayi tagumi.

"Aunty babu cin cin ne.?" Ummi ta faɗa amarya ta koma kitchen.

Ummi ta ɗauke rabin kazar ta naɗe a zaninta, drink ta ɗauka guda ɗaya ta shanye ta ajiye robar.

Amarya ta fito hannunta ɗauke da plate cike da cin cin dublan alkaki, cike da mamaki take kallan Kuluwa ta cinye kazar ansha lemu guda biyu, ta kalli Ummi ta ganta a zaune a inda ta barta.

Kuluwa ta maƙale murya ta ce.
"Aunty mungode da kika taimaki goɗiyar mu, munji daɗi kuma zamu taimaka miki."

Amarya tayi shiru tana tunanin yanda mijinta yake ce mata daga ita babu ƙari.

"Tabbas mijinki yana da budurwa kuma sai kinyi da gaske zaki iya raba su, lallai ki bincike kayansa zaki samu bayanan da kike nema." Kuluwa ta faɗa tana fari da ido, idan kaga yanda take yi zaka rantse aljannun gaske ne.

"Karki faɗa mishi goɗiyar mu tazo gidan nan, domin zai hanata taimakonki." Kuluwa ta faɗa tana zaro ido, amarya tayi baya da sauri.

Tayi atishawa sau uku sannan ta kalli Ummi tana faɗin.
"Tashi muje gida ana kirana."

Ummi tayi murmushi ta ɗauko leda a saman fridge, ta juye duka abinda basu ci ba ta kalli amarya ta ce.
"Karki manta da abinda aka faɗa miki." 

"Mai ya faru.?" Kuluwa ta faɗa tana ɗaure fuska.

"Babu komai." Ummi ta faɗa tana ƙunshe dariya, amarya ta ƙara musu cin cin tayi musu godiya suka tafi.

Sai da suka yi nisa da gidan suka ringa dariya kamar mahaukata.
"Kin samu kaza kamar wata mayya." Ummi ta faɗa tana dariya.

"Ai dalilin da yasa nayi mata haka saboda na fahimci marowaciyya ne, kin ga data ji maganar kishiya harda kaza ta bayar." Suna tafe suna dariya.

Duk da yamma tayi basu fasa zuwa gidan ɗayan amaryan ba.

Ummi tana riƙe da leda Kuluwa ita ce a gaba.

Banyi alƙawarin typing kullum ba.

Suka samu guri suka zauna amarya ta fito suka gaisa, Kuluwa ta ce.
"Da kawu Nuhu da mahaifiyata uwarsu ɗaya ubansu." Daman kafin su ƙarasa gidan sai da suka tambayi sunan angon.

Amarya tayi musu fara'a sosai ta zuba musu abinci da lemu suka zauna, bayan sun gama da za su tafi ta ɗauko leda babba da ƙarami ta zuba musu cin cin dublan, babbar leda su kaiwa mahaifiyarsu ƙaramin nasu.

Suka amsa suna washe baki da za su tafi ta basu ɗari biyar su hau mashin.

Suna fita suka sai babbar leda suka zuba kayan aciki, suka tsaya suka sai farar powder suka shafa gaba ɗaya fuska, duk wanda ya gansu sai ya furgita idan kuma yara ne sai su hau gudu.

Wani yaro yana haɗa ido dasu ya fashe da kuka yana gudu yana faɗin aljannu, kamar da wasa mutane suka fara gudu Kuluwa Ummi suma gudu suke yi suna faɗin.
"Maraba daku bil'adama."

Abu kamar wasa matasa yara tsofaffi gudu suke gashi babu huta nepa, kuma gari ya yi duhu farar powder kawai kake hangowa da idanu.

Duk wannan gudun Kuluwa na riƙe da leda akai, ta bayan gari suka yi yanke ƴan mata da samari ana ta zance, sun biyo ta bayan gidan mai gari suka ga Sa'ida yarinyar mai gari tana rungume da wani namiji, Kuluwa tayi baya gonakin da suka baro suka koma.

Kara ta ɗibo masu yawa ta dawo har yanzu suna rungume da juna ta ƙara shafa farar powder.

Ta miƙawa Ummi kayan hannunta Ummi ta amsa ta ɓuya a bayan gurin ta yanda babu wanda zai ganta.


Sa'ida da saurayinta Ahmad sun jima suna aikata kuskure, babu wanda ya sani har ciki sun taɓa zubarwa sau ɗaya.

 Sa'ida tana ƙaunarshi da gaskiya wannan dalilin yasa, daya nemi ta bashi kanta babu wani tunani ta amince, shi kuma ba ƙaunarta yake yi ba sha'awarta yake yi.

(Kuskuren da ƴan mata ke aikatawa kenan a wannan zamanin, kuma wallahi duk namjin kirki wanda yake ƙaunarki da gaskiya, ba zai nemi taɓa jikinki ba ballantana har ya nemi yin lalata dake Allah ka tsarkake mana zuciya)



Kawai suka ji an daka musu tsawa, zasu gudu Kuluwa ta maƙe murya ta ce.
"Duk wanda ya ƙara taku ɗaya sai na shanye ruwan ƙoƙwan kansa."

Saurayin harda fitsari a wando.
"Wato ku ƴan iska koh.?" Kuluwa ta faɗa tana zaro ido.

Suka zube a ƙasa suna bata haƙuri.
"Ina can bangon duniya yarana suka kirani, suka faɗa mun iskancin da kuke aikatawa, daman sun jima suna bibiyarku amman baku daina ba, yau gani da kaina zan yi muku hukunci dai dai da abinda kuka aikata." Kuluwa ta faɗa tana hararan su, da manyan idanunta masu ƙyalli.

Sun kasa magana sai kuka suke yi Kuluwa ta ce.
"Duk wanda ya ƙara buɗe baki sai na tsayar da bakin." Kamar anyi ruwa an ɗauke, kuma gurin mutane basu cika bi ta hanyar ba.

Zan gindaya muku sharaɗi kuma idan kuka ƙi bin umarni na, sai na mayar daku alade da aladiya.

Suka fara kaɗa kai gashi babu halin magana.
"Lallai kuyi aure da gaggawa idan kuma ba haka ba, zakuji ana cewa maraba da zuwa duniyar aladu."


"Ina so ki yi mishi bulala goma yanzu." Kulawa da faɗa tana miƙawa Sa'ida dorina, a gurin ta tsinta dorinar mai gari ce yara suka jefo gurin.  

"Wannan shine hukuncin iskancin da kuke aikatawa." Kuluwa ta faɗa tana zaro ido.


Sa'ida tana ƙaunar saurayinta ba zata iya dukansa ba.

"Hhhhhhhhh wato ke sarkin soyayya lallai zaki yi nadamar hakan." Kuluwa ta faɗa tana ƙara maƙale murya.

"Karɓa kayi mata bulala talatin." Ai kafin Kuluwa ta rufe baki har ya ɗau dorinar ya fara tsuga mata a jiki.


Sa'ida ta fara ihu tana neman taimako Kuluwa ganin asiri zai tonu yasa ta ce.
"Ka cigaba da dukanta har sai na ce ka tsaya."

Tana gama faɗa ta riƙo hannun Ummi suka bar gurin da gudu.


Daga haka suka raba kayan kowace ta nufi hanyar gida.



Abinda ya faru bayan su Kuluwa sun gudu, Sa'ida ihu take kamar ana yanka namar jikinta, shi kuma ƙara zabga mata dorina yake daga ƙarshe ihun ya yi yawa mutane suka taru, da ƙyar aka riƙe Ahmad yana ƙoƙarin sai ya koma ya cigaba da dukanta.

Sa'ida sai kuka take yi tama kasa tashi ƙarshe mai gari ya shiga da ita gida, Ahmad kuma ya saka a kulle shi zuwa gobe da safe.


Kuluwa tayi sallah ta wanke fuska kitchen ta shiga, tuwo ta gani tun na rana da alama ba a ɗaura girki a gidan ba.


"Kakus mai ya hana baki yi girki  ba." Kuluwa ta faɗa tana zama kusa da ita.

"Saboda gantalallen ubanki bai kawo cefane ba." Kaka ta faɗa cike da jin haushi.


Kuluwa ta janyo ledar data shigo dashi ta fito da komai na cikin ledar sannan ta ce.
"Gidan Maman Ummi muka je shi ne ta bayar da wannan a kawo miki."

Kuluwa ta san halin Kaka shi ya sa take bin ta a hankali, kuma idan taji yanda aka samo wannan kayan to ba zata ci ba.

Kuma da gaske ne babu kuɗin cefane kayan abincin ne kawai, suka zauna suka ci sauran suka ajiye Kaka ta fara yi mata faɗa kamar yanda ta saba a kowace dare.

"Wai dan Allah Kaka bakin ki baya yin zafi idan kina magana." Kuluwa ta faɗa tana juya ido.

Kaka tayi alwala ta hau darduma Kuluwa ta kwanta tana tunanin bom ɗin da zai tashi gobe a gidan Mallam, Baba lami ga Asabe dilalliya lallai za a sha kallo.

Da sassafe za taje gidan domin taga yanda komai zai wakana a haka bacci ya ɗauketa cike da farin ciki da burin gari ya waye.


Dajine mai cike da tsoro da furgici tana tsaye da ƙwarya a saman, tana sanye da jajayen kaya, tana kiran sunan Samad Samad Samad sai da ta kira sau uku ƙwaryan ya fashe yana kamawa da wuta.

Daga bayanta taji an ce.
"Lallai ki nemo ta a duk inda take domin ita ce cikar muradinki, idan babu ita har abada burinki ba zai cika ba ki nemotahhhhhhhhhh."  Cike da amoh maganar ta ɗauke. Hajiya Falmata kenan muguwar mace, makira kuma mace mai fuska biyu.


Karku ruɗe ƴan amanata muna cikin Kuluwa har yanzu.


Yawan likes ɗinku yawan typing ɗina 

6️⃣
Hajiya Falmata mace mai duniya taƙama izzah rashin mutunci zalunci duk ta haɗa, matsafiyyace mai neman ɗaukaka da suna sai dai har yanzu burinta bai cika ba.


Tana zaune a Kano unguwar ɗan ladi na sidi, mijinta Alhaji Hashim ya rasu tana da ƴaƴa guda uku mata, Sakeenat Salma Sa'adatu, sannan tana da yarinya Fatima, da ita tazo gidan sai ɗan kishiyarta Samad.


Babban burin Falmata ganin bayan Samad sai dai duk yanda zata yi abin yaƙi, domin Samad mutum ne mai addini kuma ya riƙe azkar da karatun Qur'ani.

Mahaifiyar Samad ita ce uwar gida bayan haihuwar Samad Alhaji Hashim ya auro Falmata, lokacin da mahaifiyar Samad Hauwa'u ta samu cikin na biyu Falmata ta sadaukar da ita da jaririn cikin.

Babban burin Falmata Samad ya auri Fatimah, domin dukiyar ta dawo hannunta gaba ɗaya Alhaji Hashim ta sadaukar da jinisa, yanzu Samad kawai ya rage kuma yana yi mata biyayya kamar ita ce ta haifeshi, tayi nasarar haɗashi aure da Fatima amman har yanzu bata cika burinta ba, dodo ya tabbatar mata da cewar akwai jinin da zata samo wanda shine cikar burinta da muradanta.

Sai dai duk inda za aje ba a samo irin wannan jinin ba, kuma har yanzu bata haƙura ba Fatima tana da kirki Samad yana jin daɗin zama da ita, amman itama bata da kirki ƴan aikinta suna kuka da ita, kuma duk cikin da take samu an riga an sadaukar dashi, ba tare da sun san dalilin hakan ba sun yi magani har ƙasar waje amman ba a dace ba.


Kuluwa da sassafe ta tashi taje hadda ta dawo, ta zauna Kaka ta dama koko Kuluwa taje siyo ƙosai, gidan akwai mutane ta fita can ta ƙara dawowa ta cewa mai ƙosan.
"Inji Baban Abba ya ce ki bashi ƙosai na ɗari biyar."

Mai ƙosai taji an ambaci sunan mijinta ta karɓa ta zuba, Kuluwa sai data kai bakin zaure sannan ta ce.
"Wallahi babu wani Baban Abba daya aiko ni, hasalima ban san shiba sunanshi na tambaya." Tana gama faɗa ta zura da gudu.

Sun gama karyawa ta biya gidansu Ummi ta kirata suka nufi gidan Mallam, girkin Baba lami ne a can suka yini kuma aka hanasu abinci, ƙarshe Kuluwa ta ɗauke abincin Mallam ta fita dashi gurin mai sayar da nama suka nufa.

Suka gaisa Kuluwa ta ce.
"Baba lami ta ce ka bata nama na dubu biyar, anjima zata aiko maka dashi idan Ya Salis ya dawo aiki."

Mai nama ya zuba mata Kuluwa ta amsa, suka nufi gida a zaure suka zauna sannan ta fito da abincin Mallam suka cinye tass, ta raba namar gida biyu suka cinye ɗaya suka sha ruwa sannan ta lallaɓa ta mayar da kwanon.

Ta fita suka shigo da Ummi lokacin Baba lami tana ɗaura alale, daman tana yin na saidawa Kuluwa ta zauna tana taya ta bayan sun gama, ta fito da nama ta yiwa Baba lami bismillah, aiko kamar jira take yi babu kunya ba tsoran Allah ta gyara zama, duk da cewar ta hanasu abinci amman haka ta zauna aka cinye namar da ita.

Mama tana ta leƙe domin wallahi ta saka rai, Baba lami har da jefa mata takarda bakin ƙofa.

Bayan la'asar Asabe dilalliya tayi sallama suka gaisa da Mama, sannan ta kalli Baba lami ta ce.
"Yaune cikar alƙawari, zan wuce na ce bari in tsaya in karɓi kuɗin wake."

"Bangane kuɗin wake ba.?" Baba lami ta faɗa tana dakatawa da tsame alale a wuta.

"Kin ga bana san rainin hankali da rainin wayyau, ki ɗauko mun kuɗina ki bani cikin ruwan sanyi."  Asabe ta faɗa tana cire mayafin kanta.


Baba lami tayi banza da ita sai data kwashe alalen a wuta zata shiga ɗaki, Asabe ta riƙota.
"Zaki bani kuɗi na, ko kuma sai na kira masu ƙwatar mun.?"

"Kije ki kira duk uban da zai karɓan miki, ina jiranshi."

Dambe ya kaure tsakanin Asabe da Baba lami.

Mama ta ringa dariya tana tafi, daman tana jin haushin hanata nama da suka yi.

Asabe dilalliya ta yiwa Baba lami duka sannan ta ɗebo mata ƴan sanda, ko da aka tambayi Asabe dilalliya ta faɗi abinda ya faru, ta zayyano duk abinda ya faru, Baba lami ta mulmulo zagi tana tsinewa Asabe.


Koda Baba yazo belin Baba lami sun hana domin ta yiwa DPO rashin kunya, kuma ya rantse sai ya yi maganinta Kuluwa duk abinda yake faruwa tana tsaye tana gani, babu tsoro ko nadama a cikin idanunta hasalima wallahi taso abin yafi haka.

Baba lami a cell ta kwana ga dukan data sha gurin Asabe dilalliya, Kuluwa daga nan suka nufi gidan mai gari yana zaune da mutane ana fadanci.

Ta zube ta kwashi gaisuwa sannan ta fashe da kuka.


Mai ne Kuluwa zata yi gurin mai gari??

Chapter 7️⃣
Juyin duniya Kuluwa taƙi magana mai gari ya sallami ƴan fada akan su bashi guri, ta gyara zama ta ce.
"Ranka ya daɗe daman wani abu na gani wanda hankalina ya tashi, kuma naji ba zan iya shiru ba sai na faɗa maka."

Mai gari ya gyara zama Kuluwa ta harari Ummi data zuba mata ido.

"Munje hospital bani da lafiya, a can naga Sa'ida taje zubar da ciki." Kuluwa ta faɗa babu tsoro ko shakka a cikin idanunta.

Mai gari ya fara salati yana sallalami.
"Idan baka yarda ba zaka iya zuwa da ita hospital a duba ta." Kuluwa ta faɗa tana miƙewa.

"Idan kuma nayi binciken na gano ƙarya ne.?" Mai gari ya faɗa.

"Ka yanke mun hukuncin da kaga ya dace dani." Kuluwa ta faɗa tana yin gaba Ummi na take mata baya.

"Ummi zo muje kasuwa." Kuluwa ta faɗa tana sanja hanya, sun kusa kaiwa ta tsaya.
"Kakus bata nan kuma, ina jin cin kaza dan haka muje gida."

Suka nufa gida a hanya taga mai siyar da kayan miya, ta ce.
"Tattasai da albasa na ɗari biyu."

Ya bata sannan ta karɓa tayi gaba tana faɗin.
"Zan biyaka idan na samu kuɗin da ba zan yi amfani dasu ba."

Gab da za su shiga gida ta tsaya gurin mai shagon unguwarsu ta sai maggi na ɗari biyu, tayi gaba tana cewa.
"Zan rubuta sunan ka a cikin littafina koda na mutu, karka bari a fita da gawata sai an biyaka kuɗinka."

Gida ta shiga ta duba inda Kaka take ajiye makulli, ta buɗe ɗaki sannan ta kamo kaza babban ciki.

Ta kalli Ummi ta ce.
"Danne mun kanta." Ummi ta danne kan kaza.

"Yanzu sai ki faɗa mun addu'ar da ake yi idan za yanka kaza." Kuluwa ta faɗa tana ɗaura wuƙa a wuyan kazar.

"Nawaitu zabri yanka." Ummi ta faɗa Kuluwa ta yanka kaza har sai da kai ya kusa fita, bayan ta mutu suka ajiye a gefe aka kunna wuta.

An fige kaza an dafa sai tashin ƙamshi  gidan yake yi, an gama Kuluwa ta ce.
"Babu mangyaɗar suya."

"Kaza a haka tafi daɗi." Ummi ta faɗa suka raba kaza biyu, Kuluwa ta ɓoye rabin ɗayan kuma suka ci.

Bayan sun gama suka gyara gurin suka zubar da gashin kazar,  suka gyara gidan harda saka turaren wuta.

Suka zauna suna fira Ummi take bata labarin saurayinta Nazeer, ranar kam Kuluwa ba a ƙara fita ba ta kwaso kayan makaranta suka wanke, suka goge gobe Monday akwai zuwa school.

Kaka ta dawo tayi farin cikin ganinsu a natse, suka ta yata girki bayan an gama suka ci abinci suka ƙoshi, sannan Kuluwa ta raka Ummi gida.

Bayan sunje gidan  Ummi ta rako Kuluwa gida, haka suk ringa yi idan Kuluwa ta raka Ummi sai itama ta rakota, Kaka ganin abin yaƙi ƙarewa ta kori Ummi gida.

Kuluwa da wuri ta kwanta bacci domin tana san tayi sammako, zuwa gidan Mallam tayi kallo daga nan sai ta wuce school.

A ranar mai nama yazo karɓan kuɗi sabon tashin hankali, Baba lami ta rufe ido ta zageshi tass kuma ta yi rantsuwa ba zata biya kuɗin ba.

Mallam ya tambayi mai nama abinda ya faru, ya bashi labarin yanda suka yi da Kuluwa Mama tayi saurin fitowa har zani yana neman faɗuwa ta ce.
"Tabbas ɗazun ta aiki Kuluwa siyo nama, wallahi nima shaidace."


I'm sorry uzri ya riƙeni yau kuma nayi alƙawarin update.*KULUWA*
*(Ƴar bala'i)*

Chapter 8️⃣
Da asuba ta shirya ta saka uniform sannan ta ɗau Qur'ani ta nufi hadda yau bata tsokani kowa ba, ta bayar da karatu sannan aka ƙara musu wani gab da za a tashi aljannun wata suka tashi, sanadiyar dukanta da wani mallami ya yi akai.


Duka ta ringa kaiwa duk wanda ya matsa kusa da ita, a hankali ƴan ajin suka fara bigewa abin yafi ƙarfin mallamai, duk wannan abin Hajiyar Allah bata motsa ba, tana zaune ta duƙar da kai kamar bata cikin ajin, mai aljannu ta zabgawa Kuluwa mari ta riƙo hijjab ɗinta har Qur'ani na neman faɗuwa.


Kuluwa ta fasa ihu ta fara fari da ido ta haye ruwan cikinta, ta ringa kai mata duka tun aljannu suna nan har suka gudu yarinya ta ringa kuka, tana faɗin a taimaka mata amman Kuluwa jibgarta take yi kamar ta samu jaka.

Da ƙyar aka ɗaga Kuluwa a kan yarinyar mutane, ta ƙwace Qur'anin ta tayi waje bata jira an tashi ba.


Yau ko sallama ba tayi ba Kaka ta ganta kamar daga sama, tana shirin magana ta wuce zuwa bedroom kaya ta loda a jikinta guda huɗu, sannan ta ɗaura uniform a saman kayan ta ɗau jakan makaranta.

Kaka ta shigo ta kalli fuskanta gabanta ya faɗi, domin idan har ta ganta a wannan ya nayin bata barinta fita ko ina, domin wallahi tana fita sai an kawo mata ƙara sama da biyar.

"Kulun majadun waya taɓa mun ke." Kaka ta faɗa tana shigowa.

Kuluwa ta raɓa zata wuce Kaka ta riƙo ta, juyin duniya taƙi sakin hannunta.

"Tun da so kike in faɗi in mutu shike nan jeki." Kaka ta faɗa tana sakin hannunta.

Kuluwa jikinta ya yi sanyi ta kalli Kaka, hawaye ya zubo mata, domin ta tsani taji Kaka ta ce zata mutu.
"Kaka marina fa akayi, kamar ni za a mara." 

Koma waye wannan mai ƙaddarar na tausaya mishi da masifar Kuluwa, Kaka tayi zan cen a cikin zuciyar ta.

Kaka ta rarrashi Kuluwa tayi breakfast sannan ta bata labarin abinda ya faru a hadda.


Kaka ta rarrashi Kuluwa sannan ta faɗa mata ai ta rama marin, amman ita bata yarda ta rama ba.

Kuma tayi alƙawarin sai ta yiwa yarinyar mugun duka, duk yanda Kaka tayi da ita amman bata haƙura ba.

Ta ɗauko madubi ta yi kwalliya harda lipgloss red, fuska yasha powder.


Kaka ta bata hamsin Kuluwa ta ce.
"Daga yau na yanke miki bayar da kuɗin makaranta, Mallam zai rinƙa biya."

"To ki amsa wannan domin kin makara yanzu." Kaka ta faɗa tana miƙa mata kuɗin.


Kuluwa ta amsa ta fita bayan tayi addu'o'i, yau babu tsokana gidansu Ummi ta nufa.

Matar baban su  tana zaune tana danna waya Ummi na wanke wanke.

Kuluwa bata kalli kowa ba ta cewa Ummi.
"Mallama shirya mu tafi makaranta."

Ummi ta miƙe ta shiga ɗakinta, bata jima ba ta fito sanye da uniform suka nufi ƙofar gida.

Hassana ta miƙe ta tare ƙofa cike da ɓacin rai ta ce.
"Wallahi babu inda za taje sai ta gama wanke wanken nan."

Kuluwa ta raɓa zata wuce Hassana ta riƙo ta.
"Ummi wuce ki jirani a waje gani nan zuwa." Kuluwa ta faɗa tana miƙa mata jakan makarantar ta.

Ummi ta wuce Kuluwa ta dawo da kallanta gurin Hassana, ta kwashe da dariya ta karkace ido ta mayar da bakinta gefe ɗaya, ta shanye ƙafarta guda ɗaya hannun ma haka, sannan ta nuna Hassana ta maƙale murya kamar na kutare ta ce.
"Kin yi babban kuskuren da kike hana Ummi zuwa makaranta, kuma daga yau ba zaki ƙara tafiya ba."

Hassana gabanta ya faɗi ta ƙara kallan yanda lokaci ɗaya halittar Kuluwa ta sauya.


"Dan Allah dan Annabi ki yi haƙuri wallahi ba zan ƙara ba." Hassana ta faɗa jikinta yana rawa.

Kuluwa ta daka mata tsawa ta ce.
"Karƙi ƙara kirana mace, sunana Ƙudus sarkin kutaren duniya."

Hassana ta nemi hanyar gudu, amman jin abinda Kuluwa ta faɗa ya dakatar da ita.
"Kina shiga ɗakin nan ba zaki ƙara tafiya ba har abada."

Hassana ta ƙame guri ɗaya.
"Zan gindaya miki sharaɗi, kuma idan kina san zaman lafiya dole ki yi biyayya, ko kuma na mayar dake duniyar mu."

"Wallahi zan yi biyayya duk abinda ka ce Baban mu." Hassana ta faɗa tana share hawaye.

"Daga yau duk aikin gidan nan ke zaki rinƙa yi, sannan kuma idan kika ƙara hora Ummi da yunwa daga rana irin ta yau kin yi bankwana da wannan duniyar." Kuluwa ta faɗa tana zagaye gidan.

Kuma idan kaga Kuluwa zaka ɗauka naƙasashiyar gaske ce. 😂

"Kuma duk lokacin da kika ga tayi ba dai dai ba ki tsawatar mata a matsayin ki na uwa." Kuluwa ta faɗa tana nannaɗe jikinta, daman gata siririya.

Hassana dai hawaye yaƙi tsayuwa.
"Idan mahaifinta ya ƙara yin mata wani abin kika riƙe." Kafin Kuluwa ta rufe baki Hassana ta katse ta.

"Wallahi ba zan ƙara komai ba dan Allah ayi mun afuwa."

"Zamu tafi kasar mu dan haka, a bamu kuɗin shan ruwa a hanya." Kuluwa ta faɗa tana gwallo idanunta.

Kuluwa ta tabbatar da idanunta yana razana mutane, shi ya sa take zaro su idan tana neman tsokana.

Kuɗi da yawa Hassana ta ɗauko Kuluwa ta zari dubu biyar, ta watsa mata sauran.

"Idan kika gayawa wani abin da ya faru, daga nan ki fara shirin tawowa duniyar kutare."

Hassana ta rufe bakinta.
"Bani guri ga ƴan masarauta na nan sun zo." 

Da rarrafe ta shiga ɗaki ta kulle Kuluwa ta daka tsalle ta bar gidan.

Ummi tana zaune tayi tagumi.

Suka tafi makaranta, a hanya Kuluwa ta siyawa Ummi doyan ɗari biyar da ruwa.

Suna zuwa bakin makarantar suka samu an tare makara, Ummi ta miƙa hannunta aka yi mata bulala goma, sannan ta ƙara miƙa ɗayan hannun a yi mata na Kuluwa.

Mallam Usman ya daka mata tsawa ya ce.
"Wallahi ko mutuwa za tayi, yau sai na zaneta."

"Mallam daga duka sai mutuwa." Kuluwa ta faɗa tana miƙa mishi hannunta.

Ya daketa sannan ya ce ta share jan bakin data saka a lips ɗinta.


Kuluwa ta matsa gefe shi kuma yaci gaba da tare makara, ta duƙa ta share a jikin rigan shi kuma rigan fari ne.

Ta samu ƙasan rigar tayi mishi kiss kuma ya fito sosai, sannan ta share raguwan jan bakin a hijjab ɗinta.

Suna shiga makarantar, taga ƴan ajinsu gaba ɗaya suna tsaye a cikin rana.

Tayi kamar bata gansu ba zata shige taji an fincikota ta baya.


Yau nayi typing da yawa, sauran likes da yawa.*KULUWA*
*(Ƴar bala'i)*

Kuluwa ta juyo suka haɗa ido da mallama Ikilima ta ce.
"Gidan uban wa za kije, ko baki gansu bane a can." Kuluwa ta kalli gurin sannan ta kama hannun Ummi suka nufi gurin.

Ta nemi gurin zama ƴan group, suka kewayeta suna bata labarin abinda ya faru tayi murmushi ta miƙawa Ummi doyan ta ce.
"Ki yi maza ki ci kafin mallaman su zo."

Ummi ta amsa tayi musu bismillah suka ɗau guda ɗai ɗai, wasu kuma suka ce alhamdulillahi,  Ummi ta kalli Kuluwa ta ce.
"Ba zaki ci ba.?"

"Idan zan ci ai ba zan baki ba, dallah mallama ki yi sauri." Kuluwa ta faɗa tana hararan ta.

Ummi ta cinye doyar tasha ruwa, Kuluwa ta kallesu gaba ɗaya sannan ta ce.
"Na san maganar Nazifi ne, wanda muka yiwa jifan shaiɗan."

Suka amsa gaba ɗaya.
"Ni dai yau bana ƙaunar hayaniyya dan haka, ku nemowa kan ku mafita." Kuluwa ta faɗa tana miƙewa.

Gaba ɗaya suka bita a baya ɗaya bayan ɗaya, kuma babu mallamin da ya gansu har suka fice.

Sun yi tafiya mai tsawo kafin su tsaya a bakin lambu, Kuluwa ta leƙa ciki sannan ta shiga bishiya ta haye kamar ƙadangare ta fara jefo mangwaro inibi da sauran kayan marmari, komai akwai na kayan marmari Kuluwa har tsalle takeyi zuwa bishiyar kusa da ita.

Tana shirin saukowa ta hango mai lambu yana tawowa.
"Kowa tashi ta fishe shi." Kuluwa ta faɗa tana dira daga bishiyar, ai tana rufe baki suka watse Kuluwa ta ɗaga murya tana cewa.
"Wallahi idan kuka bari ya kama ku to kamar damisa ne ya samu nama." Suka ƙara gudu mai lambu yana biye dasu, shi da wasu mutane guda uku kamar samudawa.

Ganin an kusa cin musu Kuluwa ta ce.
"Bibbiyu ta cikin window."

Suka rabe kowa bibbiyu Ummi da Kuluwa suna tare, kayan yana hannunta.

Sai da suka tsere musu sannan Kuluwa ta ciro riga ɗaya daga cikin rigar jikinta, ta zuba kayan marmarin ta haƙa rami ta ɓoye daga nan suka nufi makaranta.

Sai da suka leƙa ta window suka tabbatar babu mallami sannan suka haura, a hankali sauran suka ringa shigowa ta window su goma.

Mallam Usman ya shigo cike da mamaki yake kallan tawagar Kuluwa, domin ɗazun an yi ta cigiyarsu amman ba a gansu ba.

Ya umarci Kuluwa ta fito ta tsaya gaban allo, ta tsaya ta ɗaure fuska suka haɗa ido da Nazifi tayi murmushi ta kau da kai.

"Daga ina kuke.?" Mallam Usman ya faɗa yana rubutu a saman allo.

"Babu inda muka je." Kuluwa ta faɗa tana hararan ƴan ajin, ganin sun zuba mata ido.


"Kun gansu a cikin ajin nan tun ɗazun.?" Ya tambayi ƴan ajin, suka amsa da eh.

Mallam Usman ya dakata da rubutu yana ƙare musu kallo, yana mamakin yanda suke jin tsoran ƙaramar yarinya, amman yau duk sai ya yi maganinsu.

"Kowa ya miƙe tsaye ya ɗaga hannu sama." Mallam Usman ya faɗa yana zama a kujeran zaman mallamai.

Kowa ya miƙe ya ɗaga hannu mallamin ya ce.
"Kowa ya rufe ido." Ya faɗa ba tare da ya kallesu ba.

"Wannan ai iskanci ne." Kuluwa ta faɗa ƙasa ƙasa, amman sai da yaji abinda ta faɗa.

Ta shige tsakiyar ɗalibai ta zauna ganin haka ya yi saurin cewa.
"Maza dawo ki zauna a farko." Kuluwa ta fito tana hararan shi.

Sai da suka yi tsayuwar awa ɗaya sannan ya ce zu zauna.

Mallaman makarantar suka shigo gaba ɗaya harda shugaban makaranta.

Suka umarci Nazifi ya fito ya tsaya gaban allo, ya fito hannu maƙale da igiyi an naɗe ta wuya.

Shugaban makaranta ya ce.
"Duk wanda ya san yana ɗaya daga cikin masu jifan Nazifi ya fito gaban allo."

Kowa ya yi shiru babu wanda ya fito juyin duniya sunƙi fitowa kuma ya tambayi ƴan ajin sun yi shiru.

Nazifi ya ce.
"Ranka ya daɗe na yafe musu."

"Ko ka yafe musu dole ne makaranta ta hukunta su." Mallam Usman ya faɗa.

Sallama suka ji a bakin aji, mai lambu ya shigo suka gaisa sanna ya ce.
"A cikin ɗaliban wannan makarantar an samu wa inda suka yi mun ɓarna, bayan kun yi mun alƙawarin babu wanda zai ƙara shiga mun lambu."
 Shugaban makaranta ya dafe kai ya kalli Mallaman gaba ɗaya ya ce.
"Ku sameni a officer." Ya fita mallaman suka bishi a baya.


 Mallama Ikilima ta cewa Mallam Usman.
"Da alama yau madam bata so fitowar ka ba." 

"Banganeba.?" Mallam Usman ya faɗa cike da mamaki.


Mallama Ikilima tayi shiru suka ƙarasa officer ɗin shugaban makaranta.

Ɗaya daga cikin Mallaman makarantar  ya janyo Mallam Usman gefe ya ce.
"Ka duba ƙasan riganka."

Cike da kunya da mamaki yake kallan ƙasan rigar, wato wannan dalilin ne yasa Mallama Ikilima tayi mishi magana ɗazun, kuma ya san wannan aikin Kuluwa ne lallai ta ɗibo ruwan dafa kanta, wallahi yau sai ya sauke mata abin da yake kanta.


Ya kama ƙasan rigar ya riƙe suka zauna aka tattauna akan yanda za a ɓullowa lamarin, bayan sun samu mafita suka kira mai lambu suka bashi haƙuri, kuma sun tabbatar mishi wannan shi ne na ƙarshe.

Bayan fitan mallamai ƴan group suka haɗe kai Kuluwa ta ce.
"Wallahi yau makarantar nan akwai ƙura, dan haka kuzo kuji mafita."

Suka haɗe kai baka jin abin da suke cewa, sai da suka gama tattaunawa sannan Kuluwa ta miƙe ta kalli ƴan ajin gaba ɗaya ta ce.
"Kowa ya san yau babu mai ƙwatar mu a cikin makarantar nan, dan haka ina da shawara."   Kuluwa ta cigaba da magana.
"Duk wanda yake tare dani yazo kusa dani, kamar wasa gaba ɗaya ajin suka miƙe duk yawan su.

Mazan suna zaune suna jin daɗin yau za a yi musu maganin Kuluwa.

Kuluwa ta fita waje suka bita, sun jima kafin su shigo suna dariya kowa ta nemi gurin zama.


Mallaman makarantar gaba ɗaya suka dawo cikin ajin, Kuluwa tana hangosu ta ce.
"Kowa ya shirya."


Mallaman na shigowa cikin ajin.

Ɗaliban duka suka miƙe shugaban makaranta ya ce.
"Hukuncin da muka yanke muku, shine kamar haka gyaran toilets ɗin makaranta na wata ɗaya, sannan sharan ajujuwan makaranta gaba ɗaya zuba ruwa a roban toilet na wata ɗaya."

"Ka ce gidan yari aka kawo mu." Kuluwa ta faɗa tana ƙarshen aji.

Duk da cewar sun ji abin da ta faɗa amman basu kulata ba, Kuluwa ta ɓuya cikin ƴan aji ta fara kukan jariri idan tayi kukan jariri sai tayi na kare.

Tun Mallamai basu lura da abin da yake faruwa ba har suka fahimta, Kuluwa ta nannaɗe jikinta kamar ƙadangare ta fara rarrafe, ƴan aji suka fara watsewa fuskanta yasha baƙin kwalli tako ina, gurnani ta fara tana bin ƴan ajin idan tabi wannan sai tabi wan can, ɗalibai suka fara fita ajin wasu ta window suke dira ganin Kuluwa ta nufo gurin Mallamai shugaban makaranta ya fita yana cewa.
"Ku riƙe ta."

Ɗaya bayan ɗaya Mallaman suka gudu, Mallam Usman shi ne na ƙarshe Kuluwa ta caf ko shi, Mallam Usman ya fara ihu yana neman taimako, Kuluwa ta ringa kai mishi yakushi da ƙyar ya ƙwaci kan shi.

Ta fito filin makarantar gaba ɗaya Mallaman sun gudu, Ummi ta nufi sauran ajujuwan tana cewa.
"Kowa ya yi ta kansa." Duk ajin data je sai ta bigi ƙofar sai tayi gaba, duk ɗalibin da ya fito suka haɗa ido da Kuluwa sai ya nufi bakin get.

Bayan kowa ya watse Kuluwa ta miƙe tana riƙe baya, gurin data birne kayan marmari ta nufa ƴan group suna take mata baya.

Aka raba kowa ya kama hanyar gida Kuluwa da Ummi suka nufi gidan Mallam, suna tafe Kuluwa tana tsintar duwatsu.

Babu kowa a tsakar gidan ta lallaɓa ta shige daman akwai safayar key a hannunta, shinkafa harda nama da alama yau girkin Baba lami ne, Kuluwa ta juye abincin ta jera duwatsu ta fito.

Sai da suka yi nisa sannan suka zauna babu ruwansu da mutanen dake wucewa, suka kwance ledar abinci suka cinye suka sha ruwa.

"Yau fa bana jin komawa gida." Kuluwa ta faɗa tana gyara zama.

"Ina zamu je.?" Ummi ta faɗa tana neman ƙarin bayani.

"Muje kasuwa." Kuluwa ta faɗa tana tafiya, Ummi ta bi bayanta.

Sunje guri yafi biyar amman basu sai komai ba, suka je wani shago za su sai farin powder babba.

Suka tambayi kuɗin powder, mai shago ya faɗa musu kuɗin shi dubu daya.

Kuluwa ta ce.
"Ɗari uku."

Ya ƙwace kayan shi ya yi banza da ita, sun kewaye kasuwa basu sai komai ba, a shagon ƙarshe Kuluwa ta ce.
"Wallahi duk nacin mai shagon nan sai ya siyar mun da kaya."

Sun fara siyayya kamar abin arziki Kuluwa ta ce.
"Ka bamu bashi zuwa bayan sallah sai mu biyaka kuɗinka."

Mai shago ya zuba musu ido yanda suke fari kamar masu tashin jinnu.

"Dan Allah ku tafi na fasa siyar muku." 

"Wallahi sai mun siya." Kuluwa ta faɗa tana miƙa mishi dubu ɗaya, kayan da suka kwasa yafi karfin na dubu uku.

Juyin duniya sun ƙi ƙara mishi ko sisi kuma sun hana shi kayan, da ƙyar suka ƙara mishi ɗari biyar suka yi gaba suna godiya.

Sun zo tsallakawa titi mota ya kusa taka su Kuluwa ta rufe ido cike tsoro, a hankali ta buɗe ido ta ƙare musu kallo motar tana tsaye gab da ita kuma babu wanda ya fito daga ciki.

"Allah ya haɗaku da masifa da bala'i tsinannu dangin mugunta." Kuluwa ta faɗa tana riƙo hannun Ummi domin su bar gurin.

Hajiya Falmata tana zaune a bayan mota hasalima ita ce ta hana driver fitowa, kamar an ce ta kalli hannunta taga zoben ta yana haske.

Da sauri ta buɗe ƙofa ta fito, sai dai Kuluwa ta ɓace mata babu ita babu alamarta.

Ta ringa tambayar mutanen gurin inda tabi, su kuma tsoro ya hanasu faɗa mata domin suna tunanin ko zata hukunta ta ne saboda zaginta data yi.

Kamar tayi hauka ta shiga mota har tana hawayen baƙin ciki, tana ji tana gani suka bar gurin.

Kuluwa gida suka nufa Kaka tana bacci ta ɗauko raguwar namar kaza, suka zauna suka ci sannan suka sha ruwa.

Wanka suka yi aka zana fuska da kwalliya, bayan sun sanja kaya suka tashi Kaka.

"Yau kuma ina zaku tafi.?" Kaka ta faɗa tana tsare su da ido.

"Zamu tafi neman mijin aure." Kuluwa ta faɗa tana shafa farar powder a fuska.

"Ikon Allah." Kaka ta faɗa cike da mamaki.

Kowacen su tana sanye da doguwar riga an ci ɗammara da ɗankwallin kayan, an yafa gyalle fuska yasha farar powder, anyi ɗige ɗige da kwalli.

"To Allah ya ki ya ye hanya." Kaka ta faɗa tana ƙunshe dariya.

Akwai wani takalmi da Kuluwa ta  siyowa a gwanjo, yana da tsini sosai kamar fensir ta ɗauko zata saka.

"Kuluwa kar ki saka wannan takalmin dan Allah."Kaka ta faɗa cike da rarrashi.

"Gaskiya ki yi haƙuri amman sai na saka wannan takalmin, idan ban saka takalmi mai kyau ba ta ya ya zan samu miji mai kuɗi, in kai ki Saudiyya da umara." Kuluwa ta faɗa tana ɗaure igiyoyin takalmin.

Duk maganar da Kaka zata faɗa Kuluwa bata jita ba, ƙarshe ta dafa Ummi suka fice tana yarfe hannu.

Kuluwa gidan mai gari suka nufa kana ganin yanda take tafiya, ka san bata iya tafiya da takalmin ba Ummi duk kafaɗarta ya gaji, amman tana tsoran masifar Kuluwa.

Suna zuwa ƙofar gida suka samu cike da mutane kamar biki ake yi a gidan, Kuluwa ta duba mai gari bata ganshi ba ta shiga cikin ƙawayen amarya ita da Ummi, bikin Sa'ida ake yi.

Kuluwa faɗuwarta uku da wannan takalmin, bayan sallar la'asar angwaye suka zo ɗaukar pictures da amare.

Daman tun zuwan Kuluwa Sa'ida take musu gani gani, Kuluwa ta janyo Ummi suka shiga ana shirin ɗauka Sa'ida ta lura dasu.

Ta yiwa ango magana aka ware su a gefe Kuluwa ta samo ƙadangare manya masu jajayen kai guda biyu ta haɗasu guri ɗaya ta ɗaure ta ajiye ta koma, ta samo kananan ƙadangaru da yawa ta zuba su a kwano, ta rufe tana zuwa ta ɗau wanda ta ɗaure ta riƙe a hannu ko tsoro babu, tana zuwa ta wurga ma Sa'ida ɗaya ita da ƙawayenta ango ma shi da tawagarsa.


Sanna ta buɗe kwanon ta watsa musu ƙananun, 

Gaba ɗaya suka  watse kowa ya yi takan sa, ango babu kunya ya cire babbar riga ƙawayen amarya kuwa tsirara suka nemi yi, amarya ta fashe da kuka tana faɗin ango ya taimaka mata, gaba ɗaya sun samu tsarabar ƙadangaru Kuluwa tana tsaye tana dariya, Ummi tana raɓe a gefe cike da tsoro.

Da sauri aka sanarwar mai gari abin da yake faruwa, ya sa aka shiga da matan cikin gida gaba ɗaya sun cire ɗankwalayen su, suna neman cire riga Kuluwa ta watsa taron ango daga shi sai best da gajeran wando.


Aka kulle ƴan matan a ɗaki suna ta ihu suna cire kayan jikin su amarya  har da suma.


Kuluwa tana shirin tafiya taji ana magana ta bayanta.


"Baiwar Allah mai yasa zaki jefa musu ƙadangaru." Wata tsohuwa ta faɗa tana riƙe da kwano a hannunta, itama tana sanye da ankon biki.


"Saboda sun hulaƙantani." Kuluwa ta faɗa tana yin murmushi.


"Gaskiya baki  kyauta ba." Tsohuwar ta faɗa tana kallanta.


"Ai na haƙura tun da na rama abin da su kai mun." Kuluwa ta faɗa tana shirin barin gurin.

Tsohuwar ta ce .
"Wannan naki ne.?"

Kuluwa ta kalli gurin zobe ne mai kyau yana ta ƙyalli, Kuluwa ta karɓa ta zura shi a ɗan yatsa, zata tafi tsohuwar  ta ce.
"Kar ki taɓa rabuwa da wannan zoben ƴata, domin ya yi miki kyau."


"Ni bani da uwa a duniya, dan haka ni ba ƴarki bace." Ta faɗa tana murguɗa mata baki.



Ta Batulu ce ✍️
